Oscaruddelingen

Academy Award eller Oscar er en pris, som uddeles af det amerikanske Academy of Motion Picture Arts and Sciences (AMPAS) for at hylde folk i og bag filmindustriens bedste produkter. Den officielle ceremoni, hvorunder priserne uddeles, anses for at være en af de mest betydningsfulde prisuddelinger i verden og transmitteres årligt til mere end 200 lande. Oscaruddelingens opbygning og sceneshow har inspireret Grammy Awards (for musik), Emmy Awards (for fjernsyn) og Tony Awards (for teater).

AMPAS blev oprindeligt udtænkt af Metro-Goldwyn-Mayer-studiechefen Louis B. Mayer som en professionel æresorganisation for at hjælpe med at forbedre filmindustriens omdømme. Selve Oscaren blev senere indviet af Akademiet som en pris "af fortjeneste for en særlig præstation" i industrien.

Historie 

Den første pris blev uddelt den 16. maj 1929 ved en privat brunch på Hollywood Roosevelt Hotel med 270 gæster. En billet til ceremonien kostede $5, omkring 26 danske kr.
15 statuetter blev uddelt og hyldede instruktører, skuespillere og andre inden for filmproduktion for deres arbejde 1927–1928.

Vinderne blev informeret tre måneder tidligere; det ændrede sig ved Academy Awards i 1930. Derefter og i det første årti fik aviser og lignende oplysningerne til offentliggørelse kl. 23 på aftenen for ceremonien. Denne metode blev brugt af Los Angeles Times til at offentliggøre navne på vinderne før ceremonien. Siden har Akademiet brugt en forseglet konvolut med vindernes navne.

For de første seks ceremonier strakte normeringen sig over to kalenderår. Fx hyldede det andet Academy Awards d. 3. april 1930 film udsendt mellem d. 1. august 1928 og 31. juli 1929. Perioden fra 1. januar til 31. december begyndte ved den syvende Academy Awards, der blev afholdt i 1935.

Den første "Best Actor"-pris gik til Emil Jannings for hans præstation i filmen Hans sidste kommando og Al Kødets Gang. Jannings var nødt til at vende tilbage til Europa før ceremonien, så Akademiet gik med til at tildele ham prisen tidligere. Det gør ham til den første Academy Award-vinder i historien.

Vinderne blev æret for alt det arbejde, de havde gjort i året i en bestemt kategori. Fx modtog Emil Jannings en pris for to film, han medvirkede i det år. Siden den 14. uddeling har systemet ændret sig, og de professionelle blev nu hyldet for en særlig præstation i en enkelt film.

Filmen Beau Geste fra 1939 er den eneste film, som har fire Academy Awards vindere for "Best Actor in a Leading Role" (Gary Cooper, Ray Milland, Susan Hayward, Broderick Crawford).

Ved den 29. uddeling den 27. marts 1957 blev Best Foreign Language Film-kategorien introduceret. Indtil da blev udenlandske film æret med en Special Achievement Award.

Statuetten

Design 
Der har været syv andre priser fra Akademiet ("Irving G. Thalberg Memorial Award", "Jean Hersholt Humanitarian Award", "Gordon E. Sawyer Award", "Scientific and Engineering Award", "Technical Achievement Award", "John A. Bonner Medal of Commendation" og "Student Academy Award"), men den bedst kendte er Academy Award of Merit også kendt som Oscar-statuetten; Lavet af forgyldt britannium på en sort metalbund, 34 cm høj og vejer 3,85 kg og forestiller en ridder i Art deco-stil med et korstogtssværd. Ridderen står på en filmspole med 5 eger repræsenterende de oprindelige grene af Akademiet: skuespillere, forfattere, instruktører, producere og teknikere.

MGMs designinstruktør Cedric Gibbons, et af de oprindelige Academy-medlemmer, fulgte designet af pristrofæet ved at tegne det ned på en skriftrulle.
Da han havde brug for en model til statuetten præsenterede Gibbons kone, Dolores del Río, ham for den mexicanske filminstruktør og skuespiller Emilio "El Indio" Fernández. Fernández var først lidt modvillig, men gik til sidst med til at posere nøgen for det, der er i dag er kendt som "Oscaren". Herefter lavede skulptør George Stanley (som også lavede Muse Fountain ved Hollywood Bowl) en statuette af Gibbons' design i ler og lavede en afstøbning af statuetten i 92.5 procent tin og 7.5 procent kobber, for til sidst at belægge den med guld. Den eneste tilføjelse til Oscaren er, at foden af statuetten er blevet mere strømlinet. Den originale Oscar-form blev støbt i 1928 på C.W. Shumway & Sons Foundry i Batavia i Illinois, som også bidrog til støbningen af formene til Vince Lombardi-trofæet og Emmy Awards statuetter. Siden 1983, er omkring 50 Oscars-statuetter blevet lavet hvert år i Chicago af fabrikanten R.S. Owens & Company.

For at støtte den amerikanske indsats i 2. Verdenskrig blev statuetterne under krigen lavet i gips og ombyttet til guldbelagte Oscars efter krigen.

Navnet 

Der er uenighed om, hvor Oscar-navnet stammer fra.

 En Bette Davisbiografi hævder, at hun opkaldte Oscaren efter sin første mand, kapelmester Harmon Oscar Nelson; og første gang navnet skulle være blevet nævnt, var i magasinet Time Magazines artikel om den 6. Oscaruddeling fra 1934 og Bette Davis' modtagelse af prisen i 1936. Walt Disney skulle også have takket Akademiet for sin Oscar i 1932.

 En anden mulighed er oversekretær, Margaret Herrick, der i 1931 sagde, at statuetten mindede hende om hendes "Onkel Oscar" (et kælenavn, som blev brugt om hendes fætter Oscar Pierce). Klummeskriveren Sidney Skolsky hørte, at Herrick kaldte statuetten Oscar og brugte navnet i en overskrift: "Ansatte har hengivent navngivet deres berømte statuette 'Oscar'". Statuetten fik officielt kælenavnet "Oscar" i 1939 af AMPAS.

 Andre steder står, at den norsk-amerikanske Eleanor Lilleberg, Louis B. Mayers privatsekretær sagde, da hun så statuetten første gang: "Den ligner kong Oscar II!". Sidst på dagen skulle hun have spurgt: "Hvad skal vi gøre med Oscar, lægge ham i graven?" og navnet hang ved.

Ejerskabet af Oscar-statuetterne 
Siden 1950 havde hverken vinderne eller deres arvinger lov til at sælge deres statuetter uden først at tilbyde dem til Akademiet for 1 US-dollar. Hvis vinderen ikke går ind på denne betingelse, beholder Akademiet statuetten. Oscar-statuetter, som ikke har været underlagt denne lov, har været solgt ved auktioner og private forhandlinger for sekscifrede beløb.

Mens modtageren ejer Oscaren, er statuetten i bund og grund ikke på det åbne marked. Som det var med tilfældet med Michael Todds barnebarn, der forsøgte at sælge Todds Oscar-statuette, så er der nogle der ikke bryder sig om denne idé. Da Todds barnebarn forsøgte at sælge Todds Oscar-statuette til en filmerchandisesamler, vandt Akademiet en juridisk kamp og fik den. Selv om salg og handel af Oscar-statuetter har været gennemført, er der sælgere, der har returneret statuetterne til Akademiet, der har dem i sikker varetægt.

Nominering 
Siden 2004 er de nominerede til Academy Award blevet offentliggjort i slutningen af januar, hvor navnene før 2004 blev offentliggjort først i februar.

Vælgere 
Academy of Motion Picture Arts and Sciences (AMPAS), har i 2007 et medlemstal på 5.835.

Et Academy-medlemskab gælder i forskellige dele inden for filmproduktion: Skuespillere udgør den største del med 1.311 medlemmer (eller 22 %) af Akademiets medlemmer. Stemmerne er optalt af revisionsfirmaet PricewaterhouseCoopers og dets underafdeling Price Waterhouse gennem de sidste 74 årlige uddelinger.

Academy Award of Merit

Priser 
De nedenstående uddeles nu.

 Bedste film (Academy Award for Best Picture) – uddelt siden 1928
 Bedste instruktør (Academy Award for Best Directing) – uddelt siden 1928
 Bedste mandlige hovedrolle (Academy Award for Best Leading Actor) – uddelt siden 1928
 Bedste kvindelige hovedrolle (Academy Award for Best Leading Actress) – uddelt siden 1928
 Bedste mandlige birolle (Academy Award for Best Supporting Actor) – uddelt siden 1936
 Bedste kvindelige birolle (Academy Award for Best Supporting Actress) – uddelt siden 1936
 Bedste fremmedsprogede film (Academy Award for Best Foreign Language Film) – uddelt siden 1947
 Bedste kortfilm (Academy Award for Live Action Short Film)
 Bedste animationsfilm (Academy Award for Best Animated Feature) – uddelt siden 2001
 Bedste korte animationsfilm (Academy Award for Animated Short Film) – uddelt siden 1931
 Bedste dokumentar (Academy Award for Documentary Feature)
 Bedste korte dokumentar (Academy Award for Documentary Short Subject)

 Bedste originale manuskript (Academy Award for Writing Original Screenplay) – uddelt siden 1940
 Bedste filmatisering (Academy Award for Writing Adapted Screenplay) – uddelt siden 1928
 Bedste fotografering (Academy Award for Best Cinematography) – uddelt siden 1928
 Bedste klipning (Academy Award for Film Editing) – uddelt siden 1935
 Bedste sang (Academy Award for Best Original Song) – uddelt siden 1934
 Bedste musik (Academy Award for Original Music Score) – uddelt siden 1934
 Bedste lyd (Academy Award for Best Sound Mixing) – uddelt siden 1930
 Bedste lydredigering (Academy Award for Sound Effects Editing) – uddelt siden 1963
 Bedste visuelle effekter (Academy Award for Visual Effects) – uddelt siden 1939
 Bedste scenografi (Academy Award for Best Art Direction) – uddelt siden 1928
 Bedste kostumer (Academy Award for Best Costume Design) – uddelt siden 1948
 Bedste makeup (Academy Award for Makeup and Hairstyling) – uddelt siden 1981

I de første år af uddelingerne var "Bedste instruktør"-kategorien delt op i drama og komedie. Til tider var "Bedste underlægningsmusik" også delt i drama og komedie/musical. Fra 1930'erne til 1960'erne var "Bedste scenografi", "Bedste fotografering" og "Bedste kostumer" ligeledes også delt op sort-hvid og farvefilm.

Tidligere priser 

 Bedste assisterende instruktør: 1933 til 1937
 Bedste danseinstruktion: 1935 til 1937
 Bedste tekniske effekter: kun i 1928
 Bedste originale musical- eller komedieunderlægningsmusik: 1995 til 1999
 Bedste originale historie: 1928 til 1956
 Bedste underlægsningsmusik - Bearbejdelse eller behandling: 1962 til 1969; 1973

 Bedste kortfilm - i farver: 1936 og 1937
 Bedste kortfilm - Live action - 2 spoler: 1936 til 1956
 Bedste kortfilm - nyhed: 1932 til 1935
 Oscar for bedste mellemtekst: kun i 1928
 Bedste unikke og kunstneriske kvalitet af filmproduktion: kun i 1928

Danske Oscarvindere 
Elleve gange har en dansk film været nomineret til en Oscar for bedste udenlandske film. Danske film har været nomineret for bedste kortfilm i 1996, 1997 - med to film, 1998, 1999, 2002, 2006, 2007, 2008, 2009 og 2013, bedste dokumentar i 1956 og 2013, bedste korte dokumentar (i 1960) og bedste korte animationsfilm i 1967, 1978, 1985 og 1998.

 Ni danske film har vundet en Oscar:
 1985 – Bedste korte animationsfilm: Anna & Bella skabt af Børge Ring.
 1987 – Bedste udenlandske film: Babettes Gæstebud instrueret af Gabriel Axel.
 1988 – Bedste udenlandske film: Pelle erobreren instrueret af Bille August.
 1998 – Bedste kortfilm: Valgaften instrueret af Anders Thomas Jensen og produceret af Kim Magnusson og Tivi Magnusson.
 2002 – Bedste kortfilm: Der er en yndig mand instrueret af Martin Strange-Hansen og produceret af Mie Andreasen
 2009 – Bedste kortfilm: De nye lejere instrueret af Joachim Back
 2010 – Bedste udenlandske film: Hævnen instrueret af Susanne Bier.
 2013 – Bedste kortfilm: Helium instrueret af Anders Walter og produceret af Kim Magnusson
 2021 – Bedste udenlandske film: Druk instrueret af Thomas Vinterberg.

 Dansk Oscar-vinder for ikke-dansk film:
 1975 - Ulla-Britt Söderlund for kostumerne til Stanley Kubricks "Barry Lyndon"
 2021 - Mikkel E.G. Nielsen for bedste klipning af filmen Sound of Metal

 Dansk-amerikanere, der har vundet en Oscar:
 1931 – Bedste scenografi: Max Rée for scenografien til filmen Cimarron
 1936 – Bedste kvindelige birolle: Gale Sondergaard for rollen som Faith Paleologue i Anthony Adverse
 1940 – Æresoscar: Jean Hersholt
 1950 – Æresoscar: Jean Hersholt
 1955 – Bedste scenografi: Tambi Larsen for Den tatoverede rose

Ud over de kunstneriske priser har flere danskere vundet priser inden for det tekniske område.
Til Oscaruddelingen 2015 modtog Ken Museth en pris for OpenVDB, et værktøj der anvendes i computerbaseret animation.
Tidligere havde Henrik Wann Jensen modtaget en teknisk Oscar for subsurface scattering.

Film der har vundet flest Oscars 
 Titanic (1997) – 11 Oscars (ud af 14 nomineringer)
 Ben-Hur (1959) – 11 Oscars (ud af 12 nomineringer)
 Ringenes Herre - Kongen vender tilbage (2003) – 11 Oscars (ud af 11 nomineringer)
 West Side Story (1961) – 10 Oscars (ud af 11 nomineringer)
 Den engelske patient (1996) – 9 Oscars (ud af 12 nomineringer)
 Gigi (1958) – 9 Oscars (ud af 9 nomineringer)
 Den sidste kejser (1987) – 9 Oscars (ud af 9 nomineringer)
 Borte med blæsten (1939) – 8 Oscars (ud af 13 nomineringer)
 Herfra til evigheden (1953) – 8 Oscars (ud af 13 nomineringer)
 I storbyens havn (1954) – 8 Oscars (ud af 12 nomineringer)
 My Fair Lady (1964) – 8 Oscars (ud af 12 nomineringer)
 Gandhi (1982) – 8 Oscars (ud af 11 nomineringer)
 Amadeus (1984) – 8 Oscars (ud af 11 nomineringer)
 Cabaret (1972) – 8 Oscars (ud af 10 nomineringer)
 Slumdog Millionaire (2008) – 8 Oscars (ud af 10 nomineringer)
 Shakespeare in Love (1998) – 7 Oscars (ud af 13 nomineringer)
 Danser med ulve (1990) – 7 Oscars (ud af 12 nomineringer)
 Schindlers liste (1993) – 7 Oscars (ud af 12 nomineringer)
 Mit Afrika (1985) – 7 Oscars (ud af 11 nomineringer)
 Everything Everywhere All at Once (2023) – 7 Oscars (ud af 11 nomineringer)
 Går du min vej? (1944) – 7 Oscars (ud af 10 nomineringer)
 Lawrence af Arabien (1962) – 7 Oscars (ud af 10 nomineringer)
 Patton (1970) – 7 Oscars (ud af 10 nomineringer)
 Sidste stik (1973) – 7 Oscars (ud af 10 nomineringer)
 Gravity (2013) – 7 Oscars (ud af 10 nomineringer)
 De bedste år (1946) – 7 Oscars (ud af 8 nomineringer)
 Broen over floden Kwai (1957) – 7 Oscars (ud af 8 nomineringer)
 Alt om Eva (1950) – 6 Oscars (ud af 14 nomineringer)
 La La Land (2016) – 6 Oscars (ud af 14 nomineringer)
 Forrest Gump (1994) – 6 Oscars (ud af 13 nomineringer)
 Chicago (2002) – 6 Oscars (ud af 13 nomineringer)
 Mrs. Miniver (1942) – 6 Oscars (ud af 12 nomineringer)
 The Godfather Part II (1974) – 6 Oscars (ud af 11 nomineringer)
 Star Wars Episode IV: Et nyt håb (1977) – 6 Oscars (ud af 10 nomineringer)
 En plads i solen (1951) – 6 Oscars (ud af 9 nomineringer)
 The Hurt Locker (2009) – 6 Oscars (ud af 9 nomineringer)
 En Amerikaner i Paris (1951) – 6 Oscars (ud af 8 nomineringer)
 Mand til alle tider (1966) – 6 Oscars (ud af 8 nomineringer)
 Mary Poppins (1964) – 5 Oscars (ud af 13 nomineringer)
 Hvem er bange for Virginia Woolf? (1966) – 5 Oscars (ud af 13 nomineringer)
 Gladiator (2000) – 5 Oscars (ud af 12 nomineringer)
 Oliver! (1968) – 5 Oscars (ud af 11 nomineringer)
 Tid til kærtegn (1983) – 5 Oscars (ud af 11 nomineringer)
 Saving Private Ryan (1998) – 5 Oscars (ud af 11 nomineringer)
 The Aviator (2004) – 5 Oscars (ud af 11 nomineringer)
 Hugo (2011) – 5 Oscars (ud af 11 nomineringer)
 Grøn var min barndoms dal (1941) – 5 Oscars (ud af 10 nomineringer)
 Wilson (1944) – 5 Oscars (ud af 10 nomineringer)
 Nøglen under måtten (1960) – 5 Oscars (ud af 10 nomineringer)
 The Sound of Music (1965) – 5 Oscars (ud af 10 nomineringer)
 Doktor Zivago (1965) – 5 Oscars (ud af 10 nomineringer)
 Braveheart (1995) – 5 Oscars (ud af 10 nomineringer)
 The Artist (2011) – 5 Oscars (ud af 10 nomineringer)
 Kongen og jeg (1956) – 5 Oscars (ud af 9 nomineringer)
 Gøgereden (1975) – 5 Oscars (ud af 9 nomineringer)
 Deer Hunter (1978) – 5 Oscars (ud af 9 nomineringer)
 Kramer mod Kramer (1979) – 5 Oscars (ud af 9 nomineringer)
 Jorden rundt i 80 dage (1956) – 5 Oscars (ud af 8 nomineringer)
 The French Connection (1971) – 5 Oscars (ud af 8 nomineringer)
 American Beauty (1999) – 5 Oscars (ud af 8 nomineringer)
 I nattens hede (1967) – 5 Oscars (ud af 7 nomineringer)
 Ondskabens øjne (1991) – 5 Oscars (ud af 7 nomineringer)
 Illusionernes by (1952) – 5 Oscars (ud af 6 nomineringer)
 Det hændte en nat (1934) – 5 Oscars (ud af 5 nomineringer)
 Ringenes Herre - Eventyret om Ringen (2001) – 4 Oscars (ud af 13 nomineringer)
 Sangen om Bernadette (1943) – 4 Oscars (ud af 12 nomineringer)
 Omstigning til Paradis (1951) – 4 Oscars (ud af 12 nomineringer)
 Kongens store tale (2010) – 4 Oscars (ud af 12 nomineringer)
 Parasite (2020) - 4 Oscars.

Oscar-uddelinger år for år

Se også 
 Skakkens oscaruddeling

Referencer

Eksterne henvisninger/kilder 

 oscars.org – officielt website
 oscar.com – ABCs officielle oscar-website
 

Tidslinjer
 
Prisuddelinger